CELEX: 22007D0033
Language: ro
Date: 2007-04-27 00:00:00
Title: Decizia nr. 33/2007 a Comitetului mixt al SEE din 27 aprilie 2007 de modificare a anexei XX (Mediu) la Acordul SEE

9.8.2007   
            
            
               RO
            
            
               Jurnalul Oficial al Uniunii Europene
            
            
               L 209/60
            
         DECIZIA NR. 33/2007 A COMITETULUI MIXT AL SEE
   din 27 aprilie 2007
   de modificare a anexei XX (Mediu) la Acordul SEE
   COMITETUL MIXT AL SEE,
   având în vedere Acordul privind Spaţiul Economic European, astfel cum a fost modificat prin Protocolul de adaptare a Acordului privind Spaţiul Economic European, denumit în continuare „acord”, în special articolul 98,
   întrucât:
   
               (1)
            
            
               Anexa XX la acord a fost modificată prin Decizia nr. 125/2006 a Comitetului mixt al SEE din 22 septembrie 2006 (1).
            
         
               (2)
            
            
               Directiva 2006/11/CE a Parlamentului European şi a Consiliului din 15 februarie 2006 privind poluarea cauzată de anumite substanţe periculoase deversate în mediul acvatic al Comunităţii (versiune codificată) (2) trebuie încorporată în acord.
            
         
               (3)
            
            
               Directiva 2006/11/CE abrogă Directiva 76/464/CEE (3), care este încorporată în acord şi care trebuie, în consecinţă, eliminată din cadrul acordului,
            
         DECIDE:
   Articolul 1
   Textul de la punctul 4 (Directiva 76/464/CEE a Consiliului) din anexa XX la acord se înlocuieşte cu următorul text:
   
      „32006 L 0011: Directiva 2006/11/CE a Parlamentului European şi a Consiliului din 15 februarie 2006 privind poluarea cauzată de anumite substanţe periculoase deversate în mediul acvatic al Comunităţii (versiune codificată) (JO L 64, 4.3.2006, p. 52).
      În sensul prezentului acord, dispoziţiile directivei se citesc cu următoarea adaptare:
      La articolul 13, după primul paragraf se adaugă următorul text:
      «Termenul pentru transpunerea în legislaţia naţională a Directivei 2000/60/CE stabilit în partea B din anexa II nu se aplică şi se înlocuieşte cu data intrării în vigoare a Deciziei Comitetului mixt al SEE care încorporează Directiva 2000/60/CE în acest acord.»”
   
   Articolul 2
   Textele Directivei 2006/11/CE în limbile islandeză şi norvegiană, care urmează a fi publicate în suplimentul SEE al Jurnalului Oficial al Uniunii Europene, sunt autentice.
   Articolul 3
   Prezenta decizie intră în vigoare la 28 aprilie 2007, cu condiţia să se fi efectuat toate notificările prevăzute la articolul 103 alineatul (1) din acord către Comitetul mixt al SEE (4).
   Articolul 4
   Prezenta decizie se publică în secţiunea SEE a Jurnalului Oficial al Uniunii Europene şi în suplimentul SEE la acesta.
   
      Adoptată la Bruxelles, 27 aprilie 2007.
      
         
            Pentru Comitetul mixt al SEE
         
         
            Preşedintele
         
         Alan SEATTER
      
   
   
      (1)  JO L 333, 30.11.2006, p. 55.
   
      (2)  JO L 64, 4.3.2006, p. 52.
   
      (3)  JO L 129, 18.5.1976, p. 23.
   
      (4)  Nu sunt indicate cerinţe constituţionale.